
TECHNINĖ SPECIFIKACIJA

1. [bookmark: _Hlk192229935]Perkamos paslaugos: teisinių konsultacijų nuotoliniu būdu ir atsakymų raštu rengimo paslaugos Mokytojų linijoje (toliau – paslaugos). 
2. Preliminarios paslaugų apimtys: 
2.1. preliminariai per savaitę numatoma 20 nuotolinių konsultacijų, po kurių parengiami atsakymai raštu, preliminariai iš viso 2 080 nuotolinių konsultacijų;
2.2. preliminariai per savaitę numatoma 10 atsakymų raštu į pateiktus klausimus (be nuotolinių konsultacijų); iš viso preliminariai 1 040 atsakymų raštu į pateiktus klausimus;
2.3. Paslaugos teikiamos Mokytojų linijos darbo metu. Paslaugų apimtys gali didėti / mažėti atsižvelgiant į paslaugų poreikį.
3. Paslaugų suteikimo terminai: paslaugos teikiamos 24 mėn. nuo sutarties įsigaliojimo dienos.
4. [bookmark: _Hlk171590957]Paslaugos perkamos įgyvendinant 2021–2027 metų Europos sąjungos fondų investicijų programos (ESF+) finansuojamą projektą „Įtrauktis: visiems ir kiekvienam“ Nr. 10-054-P-0001 (toliau – projektas). 
5. Vykdomas žaliasis pirkimas, vadovaujantis LR Aplinkos ministro 2011 m. birželio 28 d. įsakymu Nr. D1-508 patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo 4.4.3 papunkčiu, t. y. perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos.
6. Perkančioji organizacija steigs Mokytojų liniją.
6.1. Mokytojų linijos tikslas – teikti psichologinę ir pirminę teisinę pagalbą mokytojams su jų darbu susijusiais klausimais.
6.2. Planuojama, kad Perkančiosios organizacijos steigiamoje Mokytojų linijoje teisinė pagalba mokytojams bus pradėta teikti 2026 m. spalio mėn. Mokytojų linija turės telefono numerį, kuriuo paskambinęs mokytojas galės pasirinkti, kokia pagalba reikalinga – psichologinė (1) ar teisinė (2). Pasirinkus dvejetą, skambinantysis bus informuojamas, kad turi užpildyti anketą dėl teisinės pagalbos ir kur šią anketą rasti. 
6.3. Teisinė pagalba bus teikiama nuotoliniu būdu ir raštu registracijos anketą pateikusiems mokytojams Mokytojų linijos darbo laiku. Preliminarus Mokytojų linijos darbo laikas darbo dienomis 15:00-19:00 val.
7. Paslaugų tikslinė grupė – mokytojai, kiti pedagoginiai darbuotojai (toliau visi kartu vadinami – mokytojai).
8. Teisinės pagalbos teikimas.
8.1. Pirminė teisinė pagalba teikiama darbo santykių ir darbo teisės, mokyklos dokumentų ir vidaus procedūrų, skundų, konfliktų, smurto, mokinių atsakomybių ir drausminimo, vaiko teisių, asmens duomenų apsaugos ir kitais su mokytojo darbu susijusiais teisiniais klausimais.
8.2. Teisinė pagalba teikiama dviem būdais: 1) nuotolinė konsultacija, po kurios parengiamas atsakymas raštu konsultacijos dalyviui ir 2) atsakymai raštu į pateiktus klausimus (be nuotolinių konsultacijų). 
8.3. Norintis gauti teisinę pagalbą mokytojas turės pildyti Perkančiosios organizacijos parengtą registracijos anketą, kurioje nurodys savo duomenis, klausimo sritį / klausimą, trumpai aprašys problemą ir nurodys, kokiu būdu nori gauti pagalbą (nuotolinę konsultaciją ar atsakymą raštu). Mokytojas taip pat galės pasirinkti nuotolinės konsultacijos laiką ir užsiregistruoti iš anksto. Anketoje renkama informacija gali būti tikslinama / keičiama atsižvelgiant į paslaugų teikimo poreikį ir / ar Tiekėjo siūlymus.
8.4. Perkančioji organizacija suteiks prieigą Tiekėjui prie mokytojų pateiktų registracijos anketų.
8.5. Tuo pačiu klausimu tas pats mokytojas konsultuojamas vieną kartą. 
8.6. Nuotolinės konsultacijos vykdomos Mokytojų linijos darbo valandomis. 
8.7. Perkančioji organizacija, atsižvelgdama į paslaugų poreikį, skambučių srautus (dėl psichologinės ir teisinės pagalbos) ir Mokytojų linijos darbo organizavimo aplinkybes, turi teisę keisti Mokytojų linijos darbo laiką, t. y. trumpinti / ilginti darbo valandas ne daugiau kaip 2 val., išskyrus mokinių vasaros atostogas, kada Mokytojų linija gali nedirbti arba dirbti trumpai (kelias dienas per savaitę). Apie planuojamus pakeitimus Tiekėjas informuojamas raštu (el. paštu) ne vėliau kaip prieš 10 darbo dienų iki numatyto pokyčio, išskyrus atvejus, kai šalys raštu (el. paštu) susitaria kitaip.
8.8. Reikalavimai nuotolinėms konsultacijoms:
8.8.1. Nuotolinės konsultacijos vykdomos pagal nuotolinių konsultacijų grafiką (išankstinės registracijos). Tiekėjas turi suorganizuoti nuotolinę konsultaciją, ją įvykdyti ir po jos pagal vykdytą konsultaciją parengti atsakymą raštu;
8.8.2. preliminari vienos konsultacijos trukmė 30 min. (+/- 5 min.);
8.8.3. atsakymas raštu turi būti pateiktas mokytojui registracijos anketoje nurodytu el. paštu ne vėliau kaip per 2 darbo dienas po nuotolinės konsultacijos;
8.8.4. atsakymas raštu turi būti aiškus, trumpas, apibendrinantis / papildantis nuotolinės konsultacijos metu aptartus variantus, nurodant galimus sprendimus ir jų pasekmes. Jei reikalinga, turi būti nurodyta, į kokias įstaigas mokytojas galėtų kreiptis nemokamos teisinės pagalbos.
8.9. Reikalavimai atsakymams raštu (be nuotolinių konsultacijų) į pateiktus klausimus:
8.9.1. atsakymas raštu į pateiktą klausimą mokytojui turi būti pateikiamas ne vėliau kaip per 5 darbo dienas nuo registracijos anketos pateikimo dienos. Jei paklausimų srautai didesni nei 30 paklausimų per savaitę, atsakymų raštu pateikimo terminas gali būti ilginamas Perkančiosios organizacijos ir Tiekėjo susitarimu (el. paštu). Apie atsakymų raštu pateikimo terminų pasikeitimą turi būti informuotas kiekvienas paklausėjas asmeniškai;
8.9.2. atsakymas raštu į pateiktą klausimą turi būti trumpas ir aiškus, individualus, nurodant galimus sprendimus ir jų pasekmes, neturi būti rengiami procesiniai dokumentai. Jei reikalinga, turi būti nurodyta, į kokias įstaigas mokytojas galėtų kreiptis jo užduotu klausimu tolesnės nemokamos teisinės pagalbos. Atsakymo raštu apimtis – ne daugiau kaip 2 psl.
8.9.3. jei mokytojo suformuluotas klausimas nėra aiškus, Tiekėjas turi susisiekti su mokytoju pasiūlyti jam dar kartą užpildyti registracijos anketą patikslinant klausimą arba pasirenkant nuotolinę konsultaciją;
8.9.4. atsakymas raštu  į pateiktą klausimą siunčiamas mokytojo registracijos anketoje nurodytu elektroniniu paštu.
8.10. Visi nuasmeninti raštu parengti atsakymai turi būti pateikti Perkančiajai organizacijai. Tiekėjas ir Perkančioji organizacija susitaria ir susiderina (el. paštu) kur ir kaip saugoma informacija, kaip ji perduodama.  
8.11. Tiekėjas turi užtikrinti, kad:
8.11.1. teikiant paslaugas būtų laikomasi konfidencialumo;
8.11.2. konsultacijų metu gauta informacija nebūtų perduodama tretiesiems asmenims, išskyrus įstatymų numatytas išimtis;
8.11.3. teisininkas būtų dėmesingas, geranoriškas, nuoširdus besikreipiančiajam;
8.11.4. teisininko nuostata besikreipiančiojo atžvilgiu būtų tolerantiška ir pagarbi, būtų išlaikomas neutralumas lyties, seksualinės orientacijos, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų atžvilgiu.
8.12. Teisinė pagalba teikiama valstybine kalba.
8.13. Teikdami pagalbą visi teisininkai turi laikytis tam tikrų bendrų teisinės pagalbos teikimo Mokytojų linijoje taisyklių (toliau – Taisyklės), t. y. konsultacijos pradžioje informuoti mokytoją, kad bus suteikta pirminė teisinė pagalba, po konsultacijos bus parengtas apibendrintas atsakymas raštu, bet nebus rengiami  procesiniai dokumentai; konsultacijos pabaigoje apibendrinti ir išvardyti sprendimų galimybes, priminti, kada bus pateiktas atsakymas raštu; konsultuoti įsijungus vaizdo kamerą; neįrašinėti konsultacijų; naudotis tais pačiais informacijos šaltiniais; nukreipiant tolesnės pagalbos neįvardinti konkrečių asmenų vardų ir pavardžių, o nurodyti įstaigos pavadinimą; laikytis tų pačių konsultavimo principų ir pan.
8.14. Tiekėjas turės laikytis Perkančiosios organizacijos patvirtintų Mokytojų linijos darbo tvarkos aprašo nuostatų, kiek tai liečia jo teikiamas paslaugas.
9. Paslaugų kokybės užtikrinimas. 
9.1. Per 7 darbo dienas nuo sutarties įsigaliojimo dienos Tiekėjas turi parengti ir pateikti derinti Perkančiajai organizacijai:
9.1.1. Taisykles, kurios apima bendrus teisinės pagalbos Mokytojų linijoje teikimo principus ir susitarimus, kurių laikysis visi Tiekėjo teisininkai bei kurios padės tinkamai ir kokybiškai teikti pagalbą;
9.1.2. informacijos šaltinių sąrašą, kuriuo naudosis teisininkai konsultuodami ir nukreipdami mokytojus tolesnei pagalbai;
9.2. Perkančioji organizacija įvertins ir patvirtins pateiktas derinti Taisykles, informacijos šaltinių sąrašą arba grąžins Tiekėjui tobulinti.
9.3. Taisyklės ir informacijos šaltinių sąrašas turi būti nuolat pildomi ir atnaujinami atsižvelgiant į praktikoje kylančias situacijas ir klausimus bei ne rečiau kaip 2 kartus per metus derinami su Perkančiąja organizacija. 
9.4. Tiekėjas turi reguliariai vykdyti pateiktų registracijos anketų statistikos analizę, taip siekdamas įvertinti srautus, mokytojus dominančius klausimus, nustatyti paslaugų poreikį, kitos srities užduodamus klausimus, kylančias problemas. Tiekėjas turės rengti ataskaitas už kiekvieną mėnesį ir pateikti jas Perkančiajai organizacijai kartu su atsiskaitymo dokumentais bei aptarti jų rezultatus bendrų pasitarimų metu. Statistikos ataskaitų rengimo terminai aptariami ir gali būti keičiami abipusiu susitarimu (el. paštu).
9.5. Tiekėjas privalo organizuoti bendrus pasitarimus su Mokytojų linijoje dirbančiais teisininkais ir Perkančiosios organizacijos atstovais, kurių tikslas – aptarti kylančius klausimus, spręsti problemas, vienodinti paslaugų teikimo praktiką. Pirmus 6 mėn. nuo sutarties įsigaliojimo dienos tokie pasitarimai organizuojami ne rečiau kaip 1 kartą per mėnesį. Vėliau pasitarimai gali būti organizuojami 1 kartą per 2 mėnesius ar kitu abipusiu susitarimu (el. paštu) nustatytu terminu.
9.6. Perkančioji organizacija vykdys suteiktų paslaugų kokybės vertinimą, t. y. parengs paslaugų vertinimo anketą, kurią pateiks pildyti paslaugas gavusiems mokytojams, analizuos šių anketų duomenis, teiks rekomendacijas ir siūlymus Tiekėjui dėl paslaugų teikimo.
9.7. Tiekėjas turės atsižvelgti į Perkančiosios organizacijos siūlymus dėl paslaugų teikimo ir kokybės. Ne vėliau kaip per 5 d. d. nuo Perkančiosios organizacijos el. paštu nuodytų paslaugų teikimo trūkumų ar nurodyto netinkamo paslaugų teikimo, t. y. nesilaikant techninėje specifikacijoje nustatytų reikalavimų paslaugų teikimui, tiekėjas privalo trūkumus ar neatitikimus pašalinti.
9.8. Kilus klausimų Tiekėjas turi konsultuotis su Perkančiosios organizacijos atstovais, nedelsiant informuoti (telefonu ar el. paštu) apie kylančius paslaugų teikimo sunkumus ar trikdžius, Perkančiajai organizacijai paprašius (el. paštu) per 2 d. d. informuoti apie paslaugų teikimo eigą.
10. Paslaugų teikimo grafikas. 
10.1. Per 5 d. d. nuo sutarties įsigaliojimo dienos ar kitu abipusiu susitarimu (el. paštu) nustatytu terminu Tiekėjas turi pateikti Perkančiajai organizacijai nuotolinių konsultacijų vykdymo grafiką (toliau – grafikas), kuriame turi būti nurodytas nuotolinių konsultacijų laikas, konsultacijas vykdantis teisininkas. Grafikas sudaromas ne mažiau kaip 2 mėnesiams į priekį, pildomas taip, kad Perkančioji organizacija visada matytų 2 mėn. į priekį numatomas nuotolines konsultacijas.
10.2. Tiekėjas turi pateikti Perkančiajai organizacijai grafiką elektroniniu būdu / realiuoju laiku prieinamoje priemonėje, kad Perkančioji organizacija matytų aktualų grafiką. Perkančioji organizacija ir Tiekėjas įsigaliojus sutarčiai per 3 darbo dienas arba kitu abipusiu susitarimu (el. paštu) nustatytu terminu turi susiderinti grafiko formą.
10.3. Perkančioji organizacija pagal pateiktą nuotolinių konsultacijų grafiką sudarys galimybes mokytojams registruotis iš anksto. 
10.4. Tiekėjas turi numatyti priemones ir pavadavimo mechanizmą, jei pagal grafiką numatytas teisininkas negalės teikti konsultacijų. Tiekėjas taip pat turi numatyti ir suderinti su Perkančiąja organizacija, kaip teikiamos paslaugos, jei nuotolinė konsultacija  negali įvykti numatytu laiku dėl aplinkybių, priklausančių nuo Tiekėjo.
10.5. Tiekėjas taip pat turi per 5 darbo dienas nuo sutarties įsigaliojimo dienos suderinti su Perkančiąja organizacija atsakymų raštu suvestinės formą, kurioje turi būti fiksuojama paklausimo raštu data, atsakymo į jį data, atsakymą rengiantis teisininkas ir kita aktuali informacija. Ši suvestinė teikiama atsiskaitant už suteiktas paslaugas.
11. Nuotolinių konsultacijų organizavimas. 
11.1. Už nuotolinių konsultacijų organizavimą atsakingas Tiekėjas. Tiekėjas turi pasirūpinti nuotolinių konsultacijų platforma (ZOOM, MS TEAMS arba lygiavertė).
11.2. Prisijungimo nuoroda prie nuotolinės konsultacijos mokytojui pateikiama ne vėliau kaip 24 val. iki jos pradžios. Jei reikalinga, Tiekėjas taip pat turi pateikti konsultacijų dalyviams ir prisijungimo instrukcijas.
11.3. Tiekėjas turi užtikrinti, kad:
11.3.1. konsultacijos prasidėtų numatytu laiku;
11.3.2. neprisijungtų pašaliniai asmenys, t. y. neregistruoti dalyviai, o jei taip nutiktų, juos pašalinti.
11.4. Patalpos, iš kurių vykdomos konsultacijos, turi būti tvarkingos, kiek įmanoma izoliuotos nuo išorinio (aplinkos) triukšmo, neturi būti objektų, dirgiklių, kurie atkreipia arba trikdo mokymų dalyvių dėmesį. 
11.5. Nuotolinių konsultacijų patalpose turi būti tik konsultuojantis teisininkas. Konsultacijas vykdyti jis turi su įjungta ir veikiančia vaizdo kamera.
11.6. Tiekėjas turi užtikrinti tokius vaizdo transliacijos internetinės spartos, kompiuterio, vaizdo raiškos bei transliuojamo balso bei garso parametrus, kad konsultacijos vyktų kokybiškai Tiekėjo pasirinkta nuotoline platforma.
11.7. Tiekėjas turi paskirti atsakingą asmenį už techninį aptarnavimą, į kurį teisininkas galėtų kreiptis, kilus nesklandumams. Jei dėl techninių ar kitų kliūčių nutrūksta / sutrinka ryšys ir nebeįmanoma vykdyti suplanuotų konsultacijų, turi būti paskirtas ir su dalyviu suderintas kitas laikas konsultacijai tęsti.
12. Kiti reikalavimai.
12.1. Tiekėjas turi paskirti asmenį, atsakingą už paslaugų teikimo organizavimą.
12.2. Tiekėjas privalo užtikrinti asmens duomenų, gaunamų ir tvarkomų teikiant paslaugas apsaugą, vadovaudamiesi 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymu ir kitais teisės aktais, reglamentuojančiais asmens duomenų tvarkymą ir privatumo apsaugą.
12.3. Šiame pirkime konfidencialia informacija laikoma visa viešai nepaskelbta informacija, susijusi su teisinės pagalbos teikimu ir organizavimu, įskaitant asmens duomenis, Perkančiosios organizacijos reputaciją ir kitą informaciją, kurią viena Šalis kitai perduoda vykdant sutartį ir pažymi kaip konfidencialią arba kuri pagal savo pobūdį laikytina konfidencialia.
13. Atsiskaitymai už suteiktas paslaugas.
13.1. Už tinkamai suteiktas paslaugas su Tiekėju atsiskaitoma dalimis už per mėnesį suteiktų paslaugų faktą pagal Tiekėjo pasiūlyme nurodytus valandinius paslaugos įkainius.
13.2. Atsikaitydamas už paslaugas Tiekėjas turės pateikti suteiktų paslaugų suvestinę, kurios forma derinama su Perkančiąja organizacija. Suvestinėje turi būti nurodyta registracijos anketų skaičius, suteiktų paslaugų kiekiai ir pobūdis, nuotolinių konsultacijų faktinis grafikas (konsultavusio teisininko vardas, mokytojo registracijos anketos gavimo data, nuotolinės konsultacijos faktinė data ir laikas, klausimo sritis (pagal registracijos anketą), atsakymų raštu faktinis grafikas (atsakymą rengusio teisininko vardas, paklausimo data ir faktinė atsakymo išsiuntimo data), klausimai ir atsakymai į juos raštu ir pan.
13.3. Atsiskaitydamas už suteiktas Paslaugas Tiekėjas turi pateikti:
13.3.1. paslaugų perdavimo–priėmimo aktą;
13.3.2. suteiktų paslaugų suvestinę;
13.3.3. nuotolinės platformos ataskaitą, kurioje matomi teisininko ir dalyvio prisijungimo vardai, konsultacijų pradžia, pabaiga, dalyvavimo trukmė (už kiekvieną įvykdytą nuotolinę konsultaciją);
13.3.4. registracijos anketų statistikos analizę (jei taikoma).
13.4. Perkančioji organizacija gavusi paslaugų perdavimo–priėmimo aktą per 5 d. d. įvertins, ar nėra klaidų ir pasirašys perdavimo–priėmimo aktą arba nustačiusi klaidų teiks pastabas Tiekėjui, kuris per 3 d. d. turi jas ištaisyti.
13.5. pasirašius paslaugų perdavimo–priėmimo aktą, teikiama sąskaita faktūra.


_________________
